62020TO0412(01)_INF
Digriet tal-Qorti Ġenerali (It-Tmien Awla Estiża) tal‑14 ta’ Mejju 2025 – Landesbank Hessen-Thüringen Girozentrale vs SRB (Kontribuzzjonijiet ex ante tal‑2020)
(Kawża T‑412/20)
“ Unjoni Ekonomika u Monetarja – Unjoni bankarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall-2020 – Artikolu 70(2) tar-Regolament (UE) Nru 06/2014 – Azzjoni manifestament fondata – Limitazzjoni tal-effetti ratione temporis tad-digriet”
1.
Proċedura ġudizzjarja – Talbiet tar-rikors – Adattament fil-mori tal-kawża – Deċiżjoni li temenda d-deċiżjoni kkontestata fil-mori tal-kawża – Adattament tat-talbiet u tal-motivi inizjali – Ammissibbiltà – Kundizzjonijiet
(Regoli tal-Proċedura tal-Qorti Ġenerali, Artikolu 86)
(ara l-punti 19 sa 21)
2.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF iffissat għal 12.5 % tal-livell fil-mira finali – Kamp ta’ applikazzjoni – Applikazzjoni matul il-perijodu inizjali
(Regolament tal-Parlament Ewropew u tal-Kunsill Nru 806/2014, l-ewwel u r-raba’ subparagrafu tal-Artikolu 70(2))
(ara l-punt 42)
3.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF stabbilit għal 12.5 % tal-livell fil-mira finali – Portata – Nuqqas ta’ qbiż ta’ dan il-limitu massimu mill-Bord Uniku ta’ Riżoluzzjoni (SRB) – Kriterji ta’ evalwazzjoni – Approċċ dinamiku għal-livell fil-mira finali
(Regolament tal-Parlament Ewropew u tal-Kunsill Nru 806/2014, Artikolu 69(1) u l-ewwel u r-raba’ subparagrafu tal-Artikolu 70(2))
(ara l-punt 43)
Dispożittiv
1)
Id-Deċiżjoni SRB/ES/2022/80 tal-Bord Uniku ta’ Riżoluzzjoni (SRB) tas‑7 ta’ Diċembru 2022 dwar il-kalkolu tal-kontribuzzjonijiet ex ante għall-2020 għall-Fond Uniku ta’ Riżoluzzjoni (SRF) hija annullata sa fejn tikkonċerna lil Landesbank Hessen-Thüringen Girozentrale
2)
L-effetti tad-Deċiżjoni SRB/ES/2022/80 jinżammu sa fejn tikkonċerna lil Landesbank Hessen-Thüringen Girozentrale sakemm is-SRB ikun ħa l-miżuri meħtieġa għal-eżekuzzjoni ta’ dan id-digriet, u dan f’terminu raġonevoli, li ma jistax jaqbeż is-sitt xhur mill-jum li fih dan id-digriet sar definittiv.
3)
Is-SRB għandu jbati, minbarra l-ispejjeż tiegħu stess, dawk imġarrba minn Landesbank Hessen-Thüringen Girozentrale.
4)
Il-Kummissjoni Ewropea għandha tbati l-ispejjeż tagħha stess.